CELEX: 31998R1449
Language: da
Date: 1998-07-07 00:00:00
Title: Kommissionens forordning (EF) nr. 1449/98 af 7. juli 1998 om gennemførelsesbestemmelser til Rådets forordning (EØF) nr. 2847/93 for så vidt angår indsatsrapporter

Avis juridique important

|

31998R1449

Kommissionens forordning (EF) nr. 1449/98 af 7. juli 1998 om gennemførelsesbestemmelser til Rådets forordning (EØF) nr. 2847/93 for så vidt angår indsatsrapporter  

EF-Tidende nr. L 192 af 08/07/1998 s. 0004 - 0008

KOMMISSIONENS FORORDNING (EF) Nr. 1449/98 af 7. juli 1998 om gennemførelsesbestemmelser til Rådets forordning (EØF) nr. 2847/93 for så vidt angår indsatsrapporter KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (1), senest ændret ved forordning (EF) nr. 2635/97 (2), særlig artikel 19b, stk. 4, ogud fra følgende betragtninger:I henhold til artikel 19b, stk. 4, i forordning (EØF) nr. 2847/93 skal Kommissionen efter proceduren i artikel 36 beslutte, hvilke oplysninger der skal indgå i den rapport, benævnt »indsatsrapporten«, der skal meddeles af førerne af EF-fiskerfartøjer eller disses repræsentanter;indsatsrapportens indhold afhænger af, hvorvidt et EF-fiskerfartøj sejler ind i eller ud af et fiskeriområde defineret i artikel 19a, stk. 1, i forordning (EØF) nr. 2847/93, herunder også om fartøjet anløber eller forlader en havn i det pågældende fiskeriområde;det er nødvendigt at sikre, at visse oplysninger meddeles, når en indsatsrapport transmitteres via FOS;det er nødvendigt at fastsætte, hvilke formater der skal anvendes til meddelelse af indsatsrapporten via FOS;de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fiskeri og Akvakultur -UDSTEDT FØLGENDE FORORDNING:Artikel 1 I denne forordning fastsættes nærmere regler for den »indsatsrapport«, der skal meddeles af førerne af EF-fiskerfartøjer eller disses repræsentanter, når de har til hensigt at fiske eller har fisket i et område, i overensstemmelse med artikel 19b og 19c i forordning (EØF) nr. 2847/93.Artikel 2 Ved anvendelsen af denne forordning gælder følgende for indsatsrapporter:- fartøjets position skal udtrykkes i bredde- og længdegrader og minutter- et område skal være et område som defineret i bilag I til Rådets forordning (EF) nr. 685/95 (3) og skal angives ved anvendelse af de betegnelser for fiskeriindsatsområder, der er defineret i bilag VIa til Kommissionens forordning (EØF) nr. 2807/83 (4) om nærmere bestemmelser for registrering af oplysninger om medlemsstaternes fangster- registreringen af klokkeslættet skal ske i universaltid (UTC)- når fangsten opbevaret om bord angives opdelt på arter, skal de demersale arter omfattet af TAC og kvoter, der skal registreres i logbogen i overensstemmelse med artikel 6 i forordning (EØF) nr. 2847/93, meddeles individuelt i kg levende vægt; alle andre arter, som opbevares om bord, skal meddeles samlet i kg levende vægt; de rapporterede mængder skal være de samlede mængder af hver art, der opbevares om bord på tidspunktet for meddelelsen af indsatsrapporten- arterne som meddeles identificeres ved den FAO-kode, som er nævnt i logbogen.Artikel 3 1. Den indsatsrapport, der skal sendes umiddelbart før en indsejling i et område eller en afsejling fra en havn, skal indeholde følgende oplysninger:- overskriften »INDSATSRAPPORT - INDSEJLING«- fartøjets navn, udvendige mærkning og internationale radiokaldesignal- fartøjsførerens navn- positionen for det fartøj, som rapporten angår- det område, som fartøjet sejler ind i- den forventede dato og det forventede klokkeslæt for indsejlingen i området- fangsten opbevaret om bord, fordelt på arter, alene ved indsejling i et område- i givet fald navnet på den havn, som fartøjet forlader.2. Den indsatsrapport, der skal sendes umiddelbart før en udsejling fra et område eller en indsejling i en havn skal indeholde følgende oplysninger:- overskriften »INDSATSRAPPORT - UDSEJLING«- fartøjets navn, udvendige mærkning og internationale radiokaldesignal- fartøjsførerens navn- positionen for det fartøj, som rapporten angår- det område, som fartøjet sejler ud fra- den forventede dato og det forventede klokkeslæt for udsejlingen fra det pågældende område- fangsten opbevaret om bord, fordelt på arter, alene ved udsejling fra et område- i givet fald navnet på den havn, som fartøjet sejler ind i.3. Ved indsejling i en havn kan informationen krævet i stk. 2 tilføjes til den i artikel 7 i forordning (EØF) nr. 2847/93 omhandlede meddelelse.4. Uanset stk. 1 og 2 skal den indsatsrapport, der skal sendes umiddelbart før en udsejling fra et område, og den indsatsrapport, der skal sendes umiddelbart før en indsejling i et tilstødende område, kombineres i en samlet indsatsrapport, som skal indeholde følgende oplysninger:- overskriften »INDSATSRAPPORT - INDSEJLING«- fartøjets navn, udvendige mærkning og internationale radiokaldesignal- fartøjsførerens navn- positionen for det fartøj, som rapporten angår- det tilstødende område, som fartøjet sejler ind i- den forventede dato og det forventede klokkeslæt for indsejlingen i området- fangsten opbevaret om bord, fordelt på arter.Artikel 4 1. Når et fartøj, der udøver fiskeri tværs over grænsen mellem områder, krydser grænsen mellem områderne mere end én gang i løbet af 24 timer, men holder sig inden for et område på 5 sømil på begge sider af grænsen, skal den indsatsrapport, der sendes umiddelbart før den første indsejling i et område, og den indsatsrapport der sendes umiddelbart før den sidste udsejling fra et område inden for den pågældende 24-timers-periode, indeholde følgende oplysninger:- overskriften »INDSATSRAPPORT - FLERE OMRÅDER«- fartøjets navn, udvendige mærkning og internationale radiokaldesignal- fartøjsførerens navn- positionen for det fartøj, som rapporten angår- det område, som fartøjet sejler ud af- den forventede dato og det forventede klokkeslæt for udsejlingen fra området- det tilstødende område, som fartøjet sejler ind i- fangsten opbevaret om bord, fordelt på arter.2. Når der udøves fiskeri tværs over grænsen mellem områder i mere end 24 timer, skal fangsten opbevaret om bord kun meddeles umiddelbart før den første indsejling i et område og umiddelbart før den sidste udsejling fra et område.Artikel 5 1. Når et EF-fiskerfartøj tilbringer mindre end 72 timer på havet og der i den periode udøves fiskeriaktiviteter i farvande, der hører under en eller flere andre medlemsstaters end flagmedlemsstatens højhedsområde eller jurisdiktion, skal den indsatsrapport, der skal sendes før afgang, indeholde følgende oplysninger:- overskriften »SAMLET INDSATSRAPPORT«- fartøjets navn, udvendige mærkning og internationale radiokaldesignal- fartøjsførerens navn- positionen for det fartøj, som rapporten angår- det område, som fartøjet sejler ind i- den forventede dato og det forventede klokkeslæt for indsejlingen i området- i givet fald de tilstødende områder, som fartøjet sejler ind i- det område, som fartøjet sejler ud af- den forventede dato og det forventede klokkeslæt for udsejlingen fra området- fangsten opbevaret om bord, fordelt på arter, på afgangstidspunktet.2. Hvis der forekommer ændringer af de indsendte oplysninger, skal fartøjsføreren eller dennes repræsentant straks meddele disse ændringer til myndighederne.Artikel 6 Førere af EF-fiskerfartøjer eller disses repræsentanter, som transmitterer indsatsrapporten via FOS i overensstemmelse med artikel 5 i Kommissionens forordning (EF) nr. 1489/97 (5), skal umiddelbart før indsejling i og/eller udsejling fra et fiskeriområde meddele:- fartøjets interne nummer i fartøjsfortegnelsen- klokkeslættet og datoen for afsendelse af indsatsrapporten- fartøjsførerens navn- fangsten opbevaret om bord, fordelt på arter.Formatet for meddelelsen til kystmedlemsstaten via FOS er nærmere beskrevet i bilaget.Artikel 7 Denne forordning træder i kraft dagen efter offentliggørelsen i De Europæiske Fællesskabers Tidende.Den anvendes fra den 1. juli 1998.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 7. juli 1998.På Kommissionens vegneEmma BONINOMedlem af Kommissionen(1) EFT L 261 af 12. 10. 1993, s. 1.(2) EFT L 356 af 31. 12. 1997, s. 14.(3) EFT L 71 af 31. 3. 1995, s. 5.(4) EFT L 276 af 10. 10. 1983, s. 1.(5) EFT L 202 af 30. 7. 1997, s. 18.BILAG Elektronisk dataudvekslingsformat for transmission via FOS >TABELPOSITION>>TABELPOSITION>Tegnsæt: ISO 8859.1En datatransmission struktureres således:- en dobbelt skråstreg (»//«) og en feltkode angiver starten på et dataelement- én skråstreg (»/«) skiller feltkode og data.Fakultative dataelementer skal indsættes mellem »Record påbegyndt« og »Record afsluttet«.